ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 152 कोटी 89 लाखांहून अधिक मात्रा देण्याचे काम पूर्ण
गेल्या 24 तासांत कोविड-19 प्रतिबंधक लसीच्या 92 लाखांहून अधिक मात्रा देण्यात आल्या
देशातील रोगमुक्ती दर सध्या 96.36%
गेल्या 24 तासांत देशात 1,68,063 नव्या कोरोनाबाधित रुग्णांची नोंद
भारतातील सध्याची कोविड सक्रिय रुग्णसंख्या 8,21,446
साप्ताहिक पॉझिटीव्हिटी दर सध्या 8.85% आहे
गेल्या 24 तासांच्या कालावधीत, लसींच्या 92 लाखांहून अधिक  मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड -19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 152 कोटी 89 लाखांचा  टप्पा ओलांडला आहे.
देशभरात 1,63,81,175 सत्रांच्या आयोजनातून हे उद्दिष्ट साध्य करण्यात आले. आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, नागरिकांना आतापर्यंत देण्यात आलेल्या कोविड प्रतिबंधक लसीच्या मात्रांची गटनिहाय विभागणी पुढीलप्रमाणे-:
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,89,162
|
|
2nd Dose
|
|
97,49,504
|
|
Precaution Dose
|
|
5,19,604
|
|
FLWs
|
|
1st Dose
|
|
1,83,87,535
|
|
2nd Dose
|
|
1,69,87,318
|
|
Precaution Dose
|
|
2,01,205
|
|
Age Group 15-18 years
|
|
1st Dose
|
|
2,62,35,531
|
|
Age Group 18-44 years
|
|
1st Dose
|
|
51,64,88,421
|
|
2nd Dose
|
|
35,52,58,150
|
|
Age Group 45-59 years
|
|
1st Dose
|
|
19,64,00,931
|
|
2nd Dose
|
|
15,70,66,390
|
|
Over 60 years
|
|
1st Dose
|
|
12,24,27,789
|
|
2nd Dose
|
|
9,85,94,887
|
|
Precaution Dose
|
|
2,63,867
|
|
Precaution Dose
|
|
9,84,676
|
|
Total
|
|
1,52,89,70,294
गेल्या 24 तासात 69,959 रुग्ण कोविड आजारातून बरे झाले. त्यामुळे, देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,45,70,131 झाली आहे.
परिणामी, भारतातील रोगमुक्ती दर 96.36% झाला आहे.
गेल्या 24 तासांत, 1,68,063 नव्या कोविडबाधितांची नोंद झाली.
भारतातील कोविड सक्रिय  रुग्णसंख्या सध्या 8,21,446 इतकी आहे. देशात सध्या कोविड सक्रिय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 2.29% आहे.
कोविड संसर्ग तपासणी चाचण्या करण्याच्या क्षमतेचा विस्तार करण्याचे काम देशभरात सुरु आहे. गेल्या 24 तासात देशात एकूण 15,79,928 चाचण्या करण्यात आल्या. देशात आतापर्यंत एकंदर 69 कोटी 31 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 8.85% आणि दैनंदिन पॉझिटीव्हिटी दर 10.64% इतका आहे.
संरक्षण मंत्रालय
‘संरक्षण क्षेत्रात कृत्रिम बुद्धिमत्ता ’ या विषयावरील पहिल्या प्रदर्शनाचे नवी दिल्ली येथे 11 जुलै रोजी होणार आयोजन
नव्याने -विकसित 75 कृत्रिम बुद्धिमत्ता उत्पादनांचा संरक्षण मंत्री राजनाथ सिंह करणार प्रारंभ
नवी दिल्ली, 8 जुलै 2022
‘संरक्षण क्षेत्रात कृत्रिम बुद्धिमत्ता’ या विषयावरील पहिल्या प्रदर्शनाचे आणि परिसंवादाचे नवी दिल्ली येथे 11 जुलै 2022 रोजी आयोजन होणार असून संरक्षण मंत्री राजनाथ सिंह यांच्या हस्ते त्याचे उद्घाटन होणार आहे.
संरक्षण मंत्रालयाच्या संरक्षण उत्पादन विभागाच्या वतीने आयोजित केलेल्या या प्रदर्शनामध्ये सेवा, संशोधन संस्था, उद्योग आणि स्टार्ट-अप आणि नवोन्मेषकारांनी अत्याधुनिक कृत्रिम बुद्धिमत्तेवर आधारित विकसित केलेले उपाय प्रदर्शित करण्यात येतील आणि कृत्रिम बुद्धिमत्तेवर आधारित उत्पादनांचा प्रारंभ करून ती उत्पादने बाजारात आणली जातील.
स्वातंत्र्याच्या 75 वर्षांनिमित्त आयोजित उत्सवाचा एक भाग म्हणून ‘स्वातंत्र्याचा अमृत महोत्सव’ आणि संरक्षण क्षेत्रातील ‘आत्मनिर्भरता’ उपक्रमाला प्रोत्साहन देण्यासाठी, या भव्य कार्यक्रमाचे आयोजन करण्यात आले असून संरक्षण क्षेत्रासाठी उपयुक्त असलेली नव्याने -विकसित कृत्रिम बुद्धिमत्तेवर आधारित 75 उत्पादने/तंत्रज्ञान यांचा प्रारंभ केला जाईल अशी माहिती, या कार्यक्रमाबाबतच्या पत्रकार परिषदेत बोलताना संरक्षण सचिव डॉ अजय कुमार यांनी दिली. स्वयंचलन /मानवरहित रोबोटिक्स प्रणाली, सायबर सुरक्षा, मानवी वर्तन विश्लेषण,बुद्धिमत्ता निरीक्षण प्रणाली , लॉजिस्टिक्स आणि पुरवठा साखळी व्यवस्थापन , भाषा /आवाज विश्लेषण आणि कमांड, कंट्रोल, कम्युनिकेशन, कॉम्प्युटर आणि इंटेलिजन्स, पाळत ठेवणे आणि टेहळणी  प्रणाली आणि विश्लेषणात्मक माहिती या संबंधित उत्पादनांचा समावेश आहे. प्रारंभ करण्यात येणाऱ्या 75 उत्पादनांव्यतिरिक्त, आणखी 100 उत्पादने विकासाच्या विविध टप्प्यात आहेत, असे त्यांनी सांगितले.
याशिवाय, या कार्यक्रमादरम्यान सार्वजनिक आणि खाजगी क्षेत्रातील प्रत्येकी दोन प्रमुख संरक्षण निर्यातदारांचा गौरव केला जाईल. या कार्यक्रमात सेवा, शैक्षणिक संस्था, विद्यार्थी, संशोधन संस्था आणि उद्योग यांच्या सक्रिय सहभागासह.‘संरक्षण क्षेत्रात कृत्रिम बुद्धिमत्तेचा वापर’, ‘अत्याधुनिक कृत्रिम बुद्धिमत्ता उपाय’ आणि ‘संरक्षण क्षेत्रात कृत्रिम बुद्धिमत्ता – उद्योग दृष्टिकोन ’ या विषयावर परिसंवादाचे आयोजन करण्यात आले आहे. भविष्यातील कृत्रिम बुद्धिमत्ता उपाय यावर विद्यार्थ्यांकडून उज्ज्वल नाविन्यपूर्ण कल्पना प्राप्त करण्यासाठी ‘जेननेक्स्ट एआय’ उपाययोजना स्पर्धा आयोजित करण्यात आली आहे. कृत्रिम बुद्धिमत्ता तज्ञांनी तयार केलेल्या पहिल्या तीन कल्पनांचाही गौरव केला जाणार आहे. या कार्यक्रमात कृत्रिम बुद्धिमत्ता उत्पादनांचे प्रदर्शनही आयोजित करण्यात आले आहे. या कार्यक्रमाला परदेशातील मान्यवर, संरक्षण मंत्रालयाचे वरिष्ठ अधिकारी आणि भारत सरकारच्या इतर मंत्रालयांचे वरिष्ठ अधिकारी, संशोधन संस्थांचे प्रतिनिधी, शैक्षणिक संस्था आणि उद्योग क्षेत्रातील मान्यवर उपस्थित राहण्याची शक्यता आहे.S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
पंतप्रधान कार्यालय
पंतप्रधानांचे रोम येथे झाले आगमन
पंतप्रधान श्री नरेंद्र मोदी यांचे 16 व्या G-20 शिखर परिषदेला उपस्थित राहण्यासाठी इटलीमधील रोम येथे आगमन झाले आहे.
इटली सरकारचे वरिष्ठ अधिकारी आणि इटलीतील भारताचे राजदूत यांनी पंतप्रधानांचे स्वागत केले.
संरक्षण मंत्रालय
संरक्षण क्षेत्रातल्या निवृतीवेतनधारकांना ‘स्पर्श’च्या माध्यमातून विक्रमी वितरण
5.6 लाख निवृत्तीवेतनधारकांनी स्वीकारले डिजिटल माध्यम
नवी दिल्ली, 2 सप्टेंबर 2022
डिजिटल उपक्रमाला चालना देण्यात येत आहे. यामध्ये सेवानिवृत्तीवेतन प्रशासन प्रणाली- रक्षा अथवा स्पर्श यांनी ऑगस्ट 2022 मध्ये संरक्षण क्षेत्रातल्या निवृत्तीवेतन धारकांना 3,090 कोटी रूपयांपेक्षा जास्त रक्कम डिजिटल पद्धतीने वितरित केली आहे. आणखी एक लक्षणीय गोष्ट म्हणजे ऑगस्ट 2022 मध्ये 5,62,946 संरक्षण निवृत्तीवेतन धारकांनी डिजिटल माध्यमांद्वारे निवृत्तीवेतन स्वीकारण्याचा पर्याय निवडला आहे. ‘स्पर्श’ मध्ये सहभागी झालेल्या एकूण निवृत्तीवेतन धारकांच्या संख्येने आता 10 लाखांचा टप्पा पार केला असून ,या लाभार्थींची संख्या 11 लाख झाली आहे. भारतामध्ये असलेल्या संरक्षण क्षेत्रातल्या एकूण निवृत्तीवेतन धारकांपैकी जवळपास 33 टक्के निवृत्तीवेतन धारक डिजिटल माध्यमाशी जोडले गेले आहेत.
डिजिटल इंडिया अभियानामध्ये राबविण्यात येत असलेल्या नवकल्पनांमुळेच, हे बदल घडून आले आहेत. स्पर्श ही वेब-आधारित प्रणाली आहे. त्याद्वारे सेवानिवृत्तीवेतन धारकाच्या थेट बॅंक खात्यामध्ये कोणत्याही प्रकारच्या मध्यस्थाशिवाय निवृत्तीवेतन जमा केले जाते. आर्थिक वर्ष 2020-21 मध्ये फक्त 57 कोटी रूपये डिजिटल माध्यमातून जमा झाले होते. त्या तुलनेत 2021-22 मध्ये 11,600 कोटी रूपये निवृत्तीवेतन धारकांच्या बॅंक खात्यांमध्ये डिजिटल माध्यमातून जमा झाले आहेत.
संरक्षण खात्यातल्या निवृत्तीवेतन धारकांच्या थेट बॅंक खात्यामध्ये निवृत्तीवेतन जमा करण्याच्या कामाची अंमलबजावणी नोडल संस्था- संरक्षण लेखा विभागामार्फत ‘स्पर्श’ प्रकल्पातून केली जात आहे. 3000 हून अधिक निवृत्तीवेतन सुरू करणे, मंजुरी देणे आणि वितरण करणे, ही कामे एकत्रित केली जातात. निवृत्तीवेतन धारकांच्या पडताळणीची डिजिटल प्रक्रिया पूर्ण करणे तसेच तक्रार निवारणाची ‘रिअल टाइम ट्रॅकिंग’ यंत्रणेपर्यंतची सर्व कामे केली जातात. आता ज्येष्ठ संरक्षण कर्मचा-यांना निवृत्तीवेतनाची सेवा त्यांच्या दारापर्यंत पोहोचविण्यात आली आहे.S.Patil/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 124
रस्ते वाहतूक आणि महामार्ग मंत्रालय
अवैध किंवा अकार्यक्षम फास्टॅग लावलेल्या वाहनांना त्यांच्या प्रकारानुसार दुप्पट टोल आकारला जाणार
(नवी दिल्ली, 17 मे 2020
रस्ते परिवहन व महामार्ग मंत्रालयाने राष्ट्रीय महामार्ग शुल्क  नियम, 2008 मध्ये दुरुस्ती करण्यासाठी 15 मे 2020 रोजी जीएसआर 298 ई,ही अधिसूचना जारी केली आहे, ज्यामध्ये असे म्हटले आहे की जर एखादे वाहन फास्टॅग लावलेले नसेल किंवा अवैध किंवा अकार्यक्षम फास्टॅग लावलेले असेल आणि त्याने टोल प्लाझाच्या “फास्टॅग लेन” मध्ये प्रवेश केला तर त्या वाहनांच्या प्रकारानुसार लागू असलेल्या शुल्काच्या दुप्पट समतुल्य फी भरावी लागेल.
या सुधारणेपूर्वी वाहनाच्या वापरकर्त्याने फास्टॅग शिवाय “फास्टॅग लेन” मध्ये प्रवेश केला तरच टोल प्लाझावर दुप्पट पैसे द्यावे लागत होते.
M.Jaitly/V.Joshi/P.Kor
पंतप्रधान कार्यालय
थायलंड दौऱ्यापूर्वी पंतप्रधान नरेंद्र मोदी यांनी जारी केलेले निवेदन
नवी दिल्ली, 2 नोव्हेंबर 2019
थायलंड दौऱ्यासाठी रवाना होण्यापूर्वी पंतप्रधान नरेंद्र मोदी यांनी केलेले निवेदन पुढीलप्रमाणे:
“मी उद्या बँकॉकच्या दौऱ्यावर जाणार असून तिथे उद्यापासून सुरु होणाऱ्या 16 व्या आसियान-भारत शिखर परिषदेत सहभागी होणार आहे. तसेच, प्रादेशिक सर्वसमावेशक आर्थिक भागीदारी कारारासाठी वाटाघाटी करणाऱ्या सदस्य देशांच्या 14 व्या पूर्व आशियाई शिखर परिषदेतही 4 नोव्हेंबरला मी सहभागी होईन. या भेटीदरम्यान, मी बँकॉक येथे आलेल्या विविध देशांच्या नेत्यांशी परिषदेशी संबंधित आणि इतर द्विपक्षीय मुद्द्यांवर चर्चा करणार आहे.
आसियान शी संबंधित शिखर परिषदा या भारताच्या परराष्ट्र संबंध कार्यक्रमाचा महत्वाचा भाग असून आपल्या पूर्वेकडील देशांविषयक धोरणासाठीही ते महत्वाचे आहे.
भारताची आसियानसोबतची भागीदारी संपर्क, क्षमता-बांधणी, वाणिज्य-व्यापार आणि संस्कृती या चार स्तंभांवर आधारलेली आहे. जानेवारी 2018 मध्ये आम्ही नवी दिल्लीत एका विशेष कार्यक्रमात आसियान-भारत संवादाची 25 वी वर्षपूर्ती साजरी केली. यानिमित्त भारताच्या प्रजासत्ताक दिनी आसियान परिषदेच्या दहाही सदस्य देशांच्या प्रमुखांचा भारतातर्फे गौरव करण्यात आला.
माझ्या या दौऱ्यादरम्यान, मी आसियान सोबतच्या आमच्या एकत्रित उपक्रमांच्या प्रगतीचा आढावा घेणार आहे. तसेच आसियान आणि आसियान-प्राणित यंत्रणा अधिक बळकट करणे, संपर्क यंत्रणा वाढवणे, आर्थिक भागीदारी अधिक बळकट करणे आणि सागरी सहकार्य वाढवणे अशा सर्व गोष्टींचा आढावा घेणार आहे.
आपल्या प्रादेशिक सहकार्य धोरणामध्ये पूर्व आशियाई शिखर परिषदेची भूमिका अत्यंत महत्वाची आहे. त्याशिवाय, राष्ट्रप्रमुख-प्रणित संरचना जिचा केंद्रबिंदू आसियान आहे, त्यात आसियानचा घटक नसलेल्या मात्र प्रदेशातील महत्वाच्या देशांचाही समावेश करण्यात आला आहे. त्यामुळे सर्वांचे हितसंबंध जपण्याच्या दृष्टीने ही परिषद महत्वाची ठरते. आम्ही या परिषदेत महत्वाच्या जागतिक आणि प्रादेशिक विषयांवर चर्चा करणार आहोत. त्याशिवाय आमच्या संयुक्त कार्यक्रम आणि प्रकल्पांच्या सद्यस्थितीचा आढावाही घेणार आहोत. भारत-प्रशांत महासागर धोरणावरही आमचा भर असेल. आसियान आणि पूर्व आशिया शिखर परिषदेशी भारताच्या असलेल्या दृढ संबंधांचा मी आवर्जून उल्लेख करेन.
RCEP म्हणजेच प्रादेशिक सहकार्य आर्थिक भागीदारी परिषदेत आम्ही या वाटाघाटीच्या प्रगतीचा आढावा घेणार आहोत. वस्तू, सेवा आणि गुंतवणूक या संदर्भात भारताने उपस्थित केलेल्या शंका आणि हितसंबंधविषयक मुद्दे यांना योग्य प्राधान्य दिले गेले आहे की नाही, याचाही परामर्श या परिषदेत आम्ही घेणार आहोत.
माझ्या या भेटीदरम्यान, मी येत्या 4 नोव्हेंबरला विशेष नेत्यांसाठी आयोजित मेजवानी समारंभातही सहभागी होणार आहे. थायलंडच्या पंतप्रधानांनी शाश्वततेविषयक आसियान परिषदेचे अध्यक्ष या नात्याने हा समारंभ आयोजित केला आहे.
थायलंडमधल्या भारतीय समुदायाने 2 नोव्हेंबरला आयोजित केलेल्या विशेष समारंभातही मी सहभागी होईन. भारतीय वंशाच्या आणि परदेशी भारतीयांनी थायलंडच्या प्रगतीत मोठे योगदान दिले आहे. भारत आणि थायलंड देशातील संबध दृढ राखण्यात त्यांचा महत्वाचा सहभाग आहे.”
B.Gokhale/R.Aghor/D.Rane
(Visitor Counter : 90
सुक्ष्म, लघु आणि मध्यम उदयोग मंत्रालय
तळीये गावात दरड कोसळल्याने बाधित झालेल्यांचे पंतप्रधान आवास योजनेतुन पुनर्वसन करणार - केंद्रीय मंत्री नारायण राणे
केंद्राच्या विविध योजनांचा आधार घेऊन रत्नागिरीतील व्यापाऱ्यांना मदत केली जाईल: नारायण राणे
मुंबई, 25 जुलै 2021
एकाही आपत्तीग्रस्ताला बेघर राहू देणार नाही आणि दरड कोसळल्याने बाधित झालेल्या सर्वांना पंतप्रधान आवास योजनेंतर्गत घर बांधून दिले जाईल असे केंद्रीय मंत्री नारायण राणे यांनी तळीये येथे जाहीर केले. या वेळी महाराष्ट्रातील विरोधी पक्षनेते देवेंद्र फडणवीस, प्रविण दरेकर, जिल्हाधिकारी निधी चौधरी उपस्थित होते.
आज सकाळी केंद्रीय मंत्री नारायण राणे यांनी दरड कोसळल्याने बाधित तळीये गावाची पहाणी केली. ग्रामस्थांना आणि मृतांच्या नातेवाईकांना दिलासा देत नारायण राणे यांनी राज्य सरकार आणि केंद्र सरकार यथोचित मदत करेल तसेच प्रत्येक आपत्तीग्रस्ताचे पुनर्वसन केले जाईल असे सांगितले.
नारायण राणे यांनी पूरग्रस्त चिपळूण शहरात देखील पाहणी करून नुकसानग्रस्तांशी चर्चा केली. यावेळी माध्यमांशी बोलताना ते म्हणाले, अतिवृष्टीमुळे आणि आलेल्या पुरामुळे चिपळूणमध्ये बाजारपेठेत पाणी घुसले. व्यापाऱ्यांचे आतोनात नुकसान झाले आहे. म्हणून पंतप्रधानांच्या निर्देशानुसार मी कोकणात पाहणी करून त्यासंदर्भात अहवाल देणार आहे.
विम्याचे पैसे अॅडव्हान्स द्यावेत, नुकसान भरपाई द्यावी आणि घरांचे पुनर्वसन व्हावे अशा व्यापाऱ्यांच्या प्रमुख मागण्या आहेत. केंद्राच्या विविध योजनांचा आधार घेऊन व्यापाऱ्यांना मदत केली जाईल असे राणे म्हणाले.DJM/MC/Doordarshan/DR
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 173
अर्थ मंत्रालय
CBDT ने कर लेखापरिक्षण अहवाल अपलोड करताना ICAI पोर्टलवरून मिळवलेला UDIN केला सक्तीचा
नवी दिल्ली , 26 नोव्हेंबर 2020
भारतीय सनदी लेखापाल संस्थेने ICAI त्यांच्या राजपत्रातील 2 ऑगस्ट 2019 सूचनेनुसार प्रत्येक प्रमाणपत्र/कर लेखा परिक्षण अहवाल आणि त्यांच्या सभासदांकडून विविध नियामकांना दिल्या जाणाऱ्या प्रमाणित कागदपत्रांवर, www.icai.org या ICAI संकेतस्थळावरून UDIN मिळवून तो नमूद करणे अनिवार्य केले आहे. बोगस लेखा परिक्षकांकडून दिल्या जाणाऱ्या प्रमाणिकरणाला आळा घालण्यासाठी हे बंधन घालण्यात आले आहे.
आयकर विभाग हा इतर संबधित सरकारी प्रतिनिधीसंस्था आणि मुख्य संस्था यांमधील समन्वयासाठी काम करत आहे. या अंतर्गत, लेखापरिक्षकांना त्यांच्याकडील प्रमाणित कागदपत्रांवर भारतीय सनदी लेखापाल संस्थेच्या पोर्टलवरून दिल्या जाणाऱ्या युनिक डॉक्युमेंट आयडेंटीफिकेशन क्रमांकाच्या  वैधतेसाठी ई-फाईलिंग पोर्टलचे भारतीय सनदी लेखापाल संस्थेच्या पोर्टलशी एकत्रीकरण पूर्ण झाले आहे.
या आवश्यकतेनुसार आयकर ई-फाईलिंग पोर्टलने या आधीच म्हणजे 27 एप्रिल 2020 पासून आयकर कायदा 1961 नुसार प्रमाणित कागदपत्रांवर UDIN असणे अनिवार्य केले होते. सिस्टीम मधील सुधारणांनुसार , लेखापरिक्षण अहवाल/ प्रमाणपत्रांवरील लेखापरिक्षकाने दिलेला क्रमांक ICAI कडून ऑनलाईन प्रमाणित करून घेता येईल. ICAI कडून प्रमाणिकरणानंतर अयोग्य वा खोटी कर प्रमाणपत्रे किंवा कर लेखा परिक्षण यांना आळा बसण्यास मदत होईल.
जर एखाद्या कारणामुळे लेखा परिक्षकाला लेखा परिक्षण अहवाल/ प्रमाणपत्र सादर करण्यापूर्वी UDIN देता आला नाही तर आयकर इ-फाईलिंग पोर्टल हे अशा सबमिशनसाठी इ-फाईलिंग पोर्टलवर फॉर्म दिल्यापासून 15 कॅलेंडर दिवसांच्या आत मिळवलेला UDIN ग्राह्य धरते. परंतू फॉर्म दिल्यापासून 15 कॅलेंडर दिवसांपर्यंत UDIN न मिळाल्यास त्या फॉर्मचे सबमिशन अवैध ठरते.
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 120
पंतप्रधान कार्यालय
जालौर,राजस्थान येथील रस्ते अपघातात झालेल्या जीवित हानीबद्दल पंतप्रधानांनी दुःख व्यक्त केले
पंतप्रधान नरेंद्र मोदी यांनी राजस्थानमधील जालौर इथल्या रस्ते अपघातात झालेल्या जीवित हानिबद्दल तीव्र दुःख व्यक्त केले आहे. ही दुःखद हानी सहन करण्यासाठी मृतांच्या कुटुंबियांना बळ मिळावे अशी त्यांनी प्रार्थना केली आहे.
पंतप्रधान कार्यालयाने केलेल्या ट्वीट संदेशात म्हटले आहे:
“राजस्थानमधील जालोरमध्ये झालेल्या रस्ते अपघाताची घटना अतिशय दुःखद आहे. या घटनेत मृत्यूमुखी पडलेल्यांच्या कुटुंबियांप्रती माझ्या संवेदना व्यक्त करतो. या दुःखाच्या प्रसंगी ईश्वर त्यांना शक्ती प्रदान करो: पंतप्रधान @narendramodi”
पंतप्रधान कार्यालय
'नो मनी फॉर टेरर' या विषयावरील तिसऱ्या मंत्रिस्तरीय परिषदेत 'दहशतवादाला होणारा वित्तपुरवठा ' यावर पंतप्रधान 18 नोव्हेंबर रोजी उद्घाटनपर भाषण करणार
नवी दिल्ली, 17 नोव्हेंबर 2022
नवी दिल्लीत हॉटेल ताज पॅलेस इथे 18 नोव्हेंबर रोजी सकाळी 9:30 वाजता होत असलेल्या तिसऱ्या 'नो मनी फॉर टेरर'  मंत्रिस्तरीय परिषदेत पंतप्रधान नरेंद्र मोदी उद्घाटनपर भाषण करणार आहेत.
ही परिषद 18-19 नोव्हेंबर असे दोन दिवस आयोजित केली आहे. याद्वारे सहभागी राष्ट्रे आणि संघटनांना दहशतवादविरोधी वित्तपुरवठ्यावरील सध्याचा आंतरराष्ट्रीय प्रभाव तसेच नव्या आव्हानांना सामोरे जाण्यासाठी आवश्यक पावले यावर विचारविनिमय करण्यासाठी एक अनोखा मंच प्रदान केला जाईल. मागील दोन परिषदांच्या  अनुभव आणि त्यातून ते शिकायला मिळाले, त्यावर ही परिषद आधारित असेल. दहशतवाद्यांना वित्तपुरवठा नाकारण्यासाठी आणि कारवाईसाठी परवानगी असलेल्या अधिकारक्षेत्रात प्रवेश करण्यासाठी जागतिक सहकार्य वाढवण्याच्या दिशेने ती कार्य करेल. यात मंत्री, बहुपक्षीय संस्थांचे प्रमुख आणि वित्तीय कृती दल  शिष्टमंडळांच्या प्रमुखांसह जगभरातील सुमारे 450 प्रतिनिधी सहभागी होणार आहेत.
परिषदेदरम्यान, चार सत्रांमध्ये चर्चा केली जाईल. यात 'दहशतवाद आणि दहशतवादाला होणारा वित्तपुरवठा याबाबतचा जागतिक कल', 'दहशतवादासाठी होणाऱ्या निधीपुरवठ्याच्या औपचारिक आणि अनौपचारिक मार्गाचा वापर', 'नवे तंत्रज्ञान आणि दहशतवादाला होणारा वित्तपुरवठा' तसेच दहशतवादाला होणाऱ्या वित्तपुरवठ्याचा सामना करताना येणारी आव्हाने हाताळण्यासाठी 'आंतरराष्ट्रीय सहकार्य' यावर लक्ष केंद्रित केले जाईल.
S.Bedekar/V.Ghode/P.Malandkar
S.Bedekar/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
मत्स्योत्पादन, पशुविकास आणि दुग्धविकास मंत्रालय
केंद्रीय मत्स्यपालन, पशुपालन आणि दुग्धविकास व्यवसाय मंत्री पुरुषोत्तम रुपाला आणि केंद्रीय राज्यमंत्री डॉक्टर एल मुरुगन यांच्या नेतृत्वाखालील उच्चस्तरीय प्रतिनिधी मंडळ 21 ते 24 ऑगस्ट 2023 दरम्यान नॉर्वे भेटीवर
मत्स्य पालन आणि जलचर संवर्धन या क्षेत्रात भारत आणि नॉर्वे यांच्यातले द्विपक्षीय सहकार्य वृद्धिंगत करण्यासाठी प्रतिनिधी मंडळाचा दौरा
केंद्रीय मत्स्यपालन, पशुपालन आणि दुग्धविकास व्यवसाय मंत्री पुरुषोत्तम रुपाला आणि याच खात्याचे केंद्रीय राज्यमंत्री डॉक्टर एल मुरुगन यांच्या नेतृत्वाखालील उच्चस्तरीय प्रतिनिधी मंडळ, 21 ऑगस्ट ते 24 ऑगस्ट 2023 दरम्यान नॉर्वे या देशाला भेट देणार आहे. संयुक्त सचिव  आणि मत्स्य पालन विभागाचे अन्य वरिष्ठ अधिकारी, यांचा सुद्धा या प्रतिनिधीमंडळात समावेश आहे.
भारत आणि नॉर्वे या दोन देशांमध्ये मार्च 2010 मध्ये झालेल्या सामंजस्य करारानुसार, मत्स्य पालन आणि जलचर संवर्धन आणि पालन या क्षेत्रात या दोन देशांमध्ये द्विपक्षीय सहकार्य वृद्धिंगत करणे हा या भेटी मागील उद्देश आहे. नॉर्वेचे मत्स्यपालन आणि महासागर धोरण मंत्री ब्यॉर्नर सेलनेस स्कायरन, व्यापार-उद्योग आणि मत्स्यपालन मंत्रालयाच्या स्टेट सेक्रेटरी क्रिस्टीना सिगुर्सडोटीर हॅन्सन आणि इतर वरिष्ठ अधिकाऱ्यांशी, भारताचे प्रतिनिधी मंडळ, मत्स्यपालन विकास, साधनसंपत्ती व्यवस्थापन, संशोधन, नवोन्मेष आणि व्यापार या संदर्भातील विविध मुद्द्यांवर द्विपक्षीय चर्चा करतील.
नॉर्वेच्या ट्रॉन्डहेम इथे 22 ते 24 ऑगस्ट 2023 या कालावधीत होणार्या, अॅक्वा नॉर 2023, या द्वैवार्षिक मत्स्यशेती आणि व्यापार प्रदर्शनाला, हे प्रतिनिधी मंडळ उपस्थित राहील. जलचर संवर्धन आणि मत्स्यशेती क्षेत्रातील तंत्रज्ञान आणि नवोन्मेषाच्या जगातील सर्वात मोठ्या व्यापार प्रदर्शनांपैकी हे एक प्रदर्शन आहे. या प्रदर्शनात, शाश्वत आणि लाभदायक मत्स्यशेतीच्या क्षेत्रातल्या नवीन घडामोडी आणि अशी मत्स्यशेती तसेच जलचर संवर्धन कसे करायचे याच्या विविध पद्धती पहायला मिळतील. मत्स्य आरोग्य, मत्स्य खाद्य, मत्स्य बीज, मत्स्य शेतीसाठीची साधने, प्रक्रिया आणि पणन, अशा मत्स्य पालन आणि मत्स्य शेती तसेच जलचर संवर्धनाच्या वेगवेगळ्या पैलूंचे जाणकार आणि माहितगार असलेल्या नॉर्वे मधील विविध व्यावसायिकांशी, भारताचे प्रतिनिधी मंडळ, या निमित्ताने संवाद साधेल.
नॉर्वेमधील, मासेमारी नौका, मासेमारी केंद्र, जलचरांचे कृत्रिम प्रजनन केंद्र, जलाशय बंदीस्त करुन तयार केलेले मत्स्यपालन क्षेत्र आणि सागरी खाद्यान्न प्रक्रिया केंद्र अशा मत्स्य-जलचर पालनासंबंधित काही अत्याधुनिक सुविधा पाहण्याची संधी, भारताच्या प्रतिनिधी मंडळाला मिळेल, या ठिकाणीसुद्धा ते भेट देतील. भारताचे प्रतिनिधी मंडळ यानिमित्ताने, या क्षेत्रातील नॉर्वेचे अनुभव जाणून घेईल आणि या क्षेत्रांमध्ये सहयोग तसेच गुंतवणुकीच्या शक्यता चाचपून बघेल.
नॉर्वेमधील भारतीय समाजाशी देखील, भारताचे प्रतिनिधी मंडळ संवाद साधेल, तसेच मत्स्यपालन क्षेत्रात भारत सरकार राबवत असलेल्या उपक्रमांची आणि मिळालेल्या यशाची त्यांना माहिती देईल, सोबतच त्यांच्या सूचना आणि अभिप्राय जाणून घेईल.
या भेटीमुळे, मत्स्यपालन क्षेत्रात भारत आणि नॉर्वे यांच्यातील परस्पर सामंजस्य आणि द्विपक्षीय सहकार्य वाढीला लागेल आणि परस्पर भागीदारीच्या माध्यमातून भविष्यातील भरीव विकासाचा मार्ग मोकळा होईल अशी अपेक्षा आहे.
पंतप्रधान कार्यालय
2001 मध्ये संसदेवरच्या हल्ल्यात शहीद झालेल्यांना पंतप्रधानांची श्रद्धांजली
(नवी दिल्ली, 13 डिसेंबर 2018
पंतप्रधान नरेंद्र मोदी यांनी 2001 मध्ये संसदेवरच्या दहशतवादी हल्ल्यात शहीद झालेल्यांना श्रद्धांजली अर्पण केली.
पंतप्रधान म्हणाले, ‘2001 मध्ये आजच्याच दिवशी आपल्या संसदेवर झालेल्या भ्याड हल्ल्यात शहीद झालेल्यांच्या शौर्याला आपण वंदन करतो. त्यांनी दाखवलेल्या धैर्य आणि साहस प्रत्येक भारतीयाला प्रेरणा देत राहील.’
B.Gokhale/S.Kane/P.Kor
अर्थ मंत्रालय
प्राप्तिकर विभागाची मुंबईत शोधमोहीम
नवी दिल्ली, 26 जुलै 2022
प्राप्तिकर विभागाने 5 जुलै 2022 रोजी कृषी आणि वस्त्रोद्योग व्यापार करणारा गट तसेच आणखी एंट्री ऑपरेटर गट यांच्या संदर्भात शोध आणि जप्ती मोहीम राबविली. मुंबई आणि दिल्ली एनसीआर या ठिकाणच्या एकूण 27 परिसरांमध्ये ही मोहीम राबविण्यात आली.
या तपासणी दरम्यान गुन्हा दर्शवणारे प्रत्यक्ष दस्तावेज आणि डिजिटल माहिती स्वरूपातले पुरावे मोठ्या प्रमाणात आढळून आले.
चौकशीअंती असे आढळून आले की, यातील प्रमुख गटाच्या सूचीबद्ध कंपन्यांची बहुतांश उलाढाल, घोटाळा करण्याच्या उद्देशाने करण्यात येणाऱ्या चक्राकार व्यापाराद्वारे निर्माण केली जात आहे. या गटाचा प्रवर्तक शेअर दलालांना हाताशी धरून काही विशिष्ट गटांच्या कंपन्यांच्या कामगिरीची पद्धतशीर फेरफार करण्यात सहभागी आहे. काही शेअर दलालांना खाते पुस्तकात नोंद न ठेवता बेकायदेशीर कारणांसाठी रकमा दिल्या गेल्याचे उघडकीस आले आहे. प्रवर्तक आणि शेअर दलाल अशा दोघांनीही या सर्व अनियमित व्यवहारांची कबुली दिली आहे. रोख रकमेच्या बदल्यात इतर अनेक गटांना अकोमोडेशन एंट्री म्हणजेच व्यवहार संशयाच्या भोवऱ्यात येऊ नये यासाठी रक्कम विभागून दाखवण्याचे व्यवहार प्रामुख्याने करणाऱ्या एक व्यावसयिक व्यक्ती या गटाला सामील आहे.
या छाप्यादरम्यान हाती आलेल्या पुराव्यांतून असे दिसते की या गटाने 100 कोटी रुपयांहून अधिक मूल्याच्या पॅकिंगसंबंधी साहित्यासह विविध सामानाच्या खरेदीचे बनावट पुरावे सादर करून मोठ्या प्रमाणावर मोठी रक्कम निर्माण केली.एवढेच नव्हे तर या गटाने दीडशे कोटी रुपयांहून अधिक किंमतीच्या कृषी तसेच वस्त्रोद्योगाशी निगडीत वस्तूंची बेहिशेबी विक्री केली आहे. या शोध मोहिमेत रोख रकमेच्या व्यवहारांची हाती नोंद केलेल्या अनेक डायऱ्या देखील सापडल्या असून त्या जप्त करण्यात आल्या आहेत. या शोध मोहिमेतील प्रतिपक्षाचे काही सदस्य आणि या व्यवहारांच्या काही लाभार्थ्यांनी डायरीमधील नोंदी खऱ्या असल्याचे कबुल केले आहे.
अकोमोडेशन एंट्री देणाऱ्या आणखी एका गटाच्या संदर्भात शोध मोहिमा राबविण्यात आल्या. हा गट एलएलपीज, कंपन्या आणि मालकीच्या कंपन्या यांच्यासह विविध विषयांचे परिचालन आणि नियंत्रण करताना आढळून आले आहे आणि त्यातून हा गट शेअर आणि पॉलिश केलेल्या हिऱ्यांच्या विक्री आणि खरेदी व्यवहाराला अस्सल व्यापाराच्या नावाखाली अकोमोडेशन एंट्री देत आहे असे दिसून आले. या गटातील प्रमुख व्यक्तींनी विविध लाभार्थ्यांना रोख रकमेच्या बदल्यात खर्च आणि असुरक्षित कर्जासाठी अकोमोडेशन एंट्री दिल्याचे निवेदन शपथेवर दिले आहे. गेल्या काही वर्षांतील अशा व्यवहारांचे प्राथमिक विश्लेषण असे दर्शविते की, शेकडो कोटी रुपयांहून अधिक मूल्याची बनावट कर्जे आणि खर्च स्वरूपातील अकोमोडेशन एंट्री व्यवहार करण्यात आले आहेत.
या शोध मोहिमांमध्ये 1 कोटी 40 लाख रुपयांची बेहिशेबी रोख रक्कम जप्त करण्यात आली असून या प्रकरणाचा पुढील तपास जारी आहे.N.Chitale/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 109
सामाजिक न्याय आणि सबलीकरण मंत्रालय
युनायटेड बुद्धिस्ट अँड आंबेडकराईट फाऊंडेशन द्वारे करोना योद्ध्यांचा सत्कार
राज्यपाल कोश्यारी, केंद्रीय मंत्री रामदास आठवले यांच्या उपस्थितीत लोकसेवा गौरव पुरस्कार प्रदान
आ. गणपत गायकवाड, उपमहापौर भगवान भालेराव, जगदीश गायकवाड, सीमा आठवले, झरीन खान सन्मानित
मुंबई, 30 सप्टेंबर 2021
भारताने जगाला भगवान बुद्धांचा दया, शांती व करुणेचा संदेश दिला. बुद्ध धर्माचा पुढे चीन, जपान, श्रीलंका आदी अनेक देशात प्रचार प्रसार झाला. भारत ही भगवान बुद्धांची भूमी असल्याने भारताने सर्व धर्मियांचे येथे स्वागत केले. भगवान बुद्धांच्या विचारांनी प्रेरित होऊन भारतरत्न डॉ बाबासाहेब आंबेडकरांनी कठीण परिस्थितीत उच्च शिक्षण घेऊन आपले जीवन लोक कल्याणासाठी व्यतीत केले. भगवान बुद्ध व डॉ आंबेडकरांचे आदर्श पुढे ठेवून समाजाने एकदिलाने कार्य केले तर करोना सारखे कोणतेही संकट आले तरीही ते पराभूत होईल, असे प्रतिपादन राज्यपाल भगतसिंह कोश्यारी यांनी आज येथे केले.
युनायटेड बुद्धिस्ट अँड आंबेडकराईट फाऊंडेशनेच्या वतीने गुरुवारी  राजभवन येथे लोकसेवा गौरव पुरस्कार सोहळ्याचे आयोजन करण्यात आले होते, त्यावेळी राज्यपाल बोलत होते. कार्यक्रमाला केंद्रीय समाजकल्याण व सक्षमीकरण राज्यमंत्री रामदास आठवले व फाऊंडेशनचे अध्यक्ष प्रदीप जगताप उपस्थित होते.
करोना महामारी कधी संपूर्णपणे जाईल हे सांगणे कठीण आहे असे सांगून करोनाला हरवून लोकांना जगवायचे ध्येय ठेवून कार्य केले पाहिजे असे उद्गार रामदास आठवले यांनी काढले. यावेळी त्यांनी काव्याच्या माध्यमातून करोना योद्ध्यांचे अभिनंदन केले.
राज्यपालांच्या हस्ते यावेळी आमदार गणपत गायकवाड, उल्हासनगरचे उपमहापौर भगवान भालेराव, पनवेलचे उपमहापौर जगदीश गायकवाड, रामदास आठवले यांच्या पत्नी श्रीमती सीमा रामदास आठवले, इंग्लंड येथील हरबन्स विर्डी, अभिनेत्री डॉ झरीन खान, यांचेसह 35 करोना योद्ध्यांचा सत्कार करण्यात आला. प्रदीप जगताप संपादित दैनिक लोकधारा टाइम्सच्या करोना विशेषांकाचे राज्यपालांच्या हस्ते प्रकाशन करण्यात आले.
MAS/DGIPR/PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 165